Prawy mochowy zwónčk

Prawy mochowy zwónčk (Linnaea borealis) je rostlina ze swójby  kozylistowych rostlinow (Caprifoliaceae). 

 Wopis 
Prawy mochowy zwónčk docpěje wysokosć wot 5 hač 15 cm.

Stołpik je nitkojty a docpěje dołhosć wot 2 m.

 Łopjena 
Łopjena su w zymje zelene, kulojte, na delnim boku módrozelene a docpěja dołhosć wot 7 hač 12 mm.

 Kćenja 
Kćěje wot junija hač awgusta. Zwónčkojte, běłe abo róžojte kćenja docpěja dołhosć wot 7 hač 10 mm, maja pjeć šěrokich kónčkow a steja po jednym hač po dwěmaj na dołhim stołpiku.

 Stejnišćo 
Rosće w jehlinowych lěsach na mochowym polstrje lězo, w Alpach hač do wysokosćow wot 2400 m.  

 Rozšěrjenje 
Rostlina je rozšěrjena w sewjernej Europje kaž tež w Alpach, Sudetach, Karpatach a w Kawkazu.

 Poddružiny 
Rozeznawaja so tři poddružiny:
 Linnaea borealis subsp. borealis w Europje
 Linnaea borealis subsp. americana (J. Forbes) Rehder w Sewjernej Americe
 Linnaea borealis subsp. longiflora (Torr.) Hultén w Aziji

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 66 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija: Kozylistowe rostliny
Kategorija:Škitane rostliny